ОБЩИНСКИ СЪВЕТ - ШАБЛА

#

#  Препис-извлечение !

## ПРОТОКОЛ

**№ 46**

от проведено извънредно заседание на Общински съвет - Шабла

на 04.09.2018 година

**ОТНОСНО:**Докладна записка относно определяне на представител на община Шабла в общото събрание на „МБАЛ – Добрич“ АД.

**РЕШЕНИЕ № 448.**На основание чл.21, ал.1 т.9 от Закона за местното самоуправление и местната администрация, чл.13 Наредба за упражняване на правата върху общинската част от капитала на търговските дружества, във връзка с докл. записка с вх.№ К-143/20.08.2018г.,Общински съвет – Шабла:

1.Определя Кмета на община Шабла, г-н Мариян Александров Жечев, за представител на Община Шабла в общото събрание на акцеонерите на „МБАЛ – ДОБРИЧ” АД , което ще се проведе на 28.09.2018 г. от 10.00 часа в административната сграда на дружеството в гр. Добрич, ул. „П. Хитов” 24, а при липса на кворум, на основание чл.227, ал.3 от Търговския закон, на 15.10.2018 г. от 10.00 часа на същото място и при същия дневен ред, независимо от представения на него капитал, което да се счита за упълномощаване по смисъла на чл.226 от Търговския закон.

2.Дава мандат на определения в т.1 от настоящото решение представител, да гласува в заседанието на общото събрание за предложеното решение от обявеният в поканата дневен ред, по собствена преценка.

**С поименно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

 **„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Иванка Цвяткова Пенева; Кирил Стефанов Кирилов; Елеонора Николова Василева; Стефан Вълев Иванов и Ивелина Георгиева Янакиева – Демирева**

**ОТНОСНО:**Докладна записка относно утвърждаване на маломерни паралелки в СУ „Асен Златаров“ гр.Шабла и маломерна група в ДГ „Дора Габе“ – иднесена група в с.Крапец, за учебната 2018/2019 година.

**РЕШЕНИЕ № 449.** На основание чл. 20 и чл. 21, ал. 1, т. 23 от Закона за местното самоуправление и местната администрация и във връзка с чл. 68, ал. 1, т. 2 и ал. 5, чл. 59 от Наредба за финансирането на институциите в системата на предучилищното и училищното образование (Приета с ПМС №219/ 05.10.2017 год., обн. ДВ, бр. 81 от 10.10.2017 год.) и докл. записка с вх.№ К-148/31.08.2018г., Общински съвет - Шабла:

1. Утвърждава маломерни паралелки за учебната 2018/ 2019 година в СУ “Асен Златаров” гр. Шабла както следва:
* **ІІІ „а“ клас – 15 (петнадесет) ученици;**
* **VІІ клас – 17 (седемнадесет) ученици;**
* **VІІІ клас – 12 (дванадесет) ученици;**
* **ХІ клас - 14 четиринадесет) ученици.**
1. Утвърждава формирането на изнесената група на ДГ „Дора Габе“ в с. Крапец за учебната 2018/ 2019 година с **6 (шест) деца**.

**С явно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно определяне статут на защитена изнесена група на ДГ „Дора Габе“ в с. Дуранкулак, община Шабла.

**РЕШЕНИЕ № 450.**На основание чл. 21, ал. 1, т. 23 от ЗМСМА, във връзка с чл. 54, ал. 2 от Закона за предучилищното и училищното образование и чл. 1, ал. 1 и ал. 2 от ПМС № 121/ 293.06.2017 год., изм.ДВ. бр. 31/ 10.04.2018 год. И докл. записка с вх.№ К-149/31.08.2018г., Общински съвет – Шабла:

1. Дава съгласие изнесената група на ДГ „Дора Габе“ в с. Дуранкулак да получи статут на защитена;

2.Възлага на кмета на община Шабла да предприеме необходимите мерки и действия, свързани с включването на детската градина в Списъка със защитените детски градини и защитените училища в страната.

**С явно гласуване от присъстващите 8 общински съветници с 8 гласа - „за”, 0 „против” и 0 „въздържал се” - решението се приема**

**ПРЕДСЕДАТЕЛ НА ОбС-ШАБЛА: /п/**

 **/ д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/ Н.Георгиева/**